Lambert forlot Marseille den 26. november 1660 i selskap med prestene De Bourges og Deydier, og ankom Mergui i Siam 18 måneder senere. Pallu sluttet seg til Lambert i hovedstaden i Siam, Ayutthaya, etter 24 måneder overlandsreise, men Cotolendi døde ved ankomst til India den 6. august 1662. Siam var dermed det første land som mottok parisermisjonærenes evangeliseringsinnsats. Misjonsselskapet fikk senere også misjonsoppdrag i Cochinkina, Tonkin og deler av Kina.